Bambang Sutantio

Bambang Sutantio (lahèr 26 Dèsèmber 1958) panèka pamaddhek Cimory Group, produsèn susu bân yogurt kalabân mèrek Cimory sè panèka singkadhân dâri Cisarua Mountain Dairy.Aliefuddin Sayyaf, Muhammad (2022-08-19). "5 Fakta Hidup Konglomerat Bambang Sutantio, Pendiri Cimory yang Memiliki Kekayaaan Rp 24 Triliun!". Sonora. Èaksès tangghâl 20-01-2026 Sejjhâk manjhâng è taon 1992 kalabân kennengngan usaha ghun aropa garasi Roma bân rèstoran kalowarghâna bân kalabân modal Rp 150 juta, Bambang Sutantio bisa marajâ  usaha susu bân yogurt Cimory kantos samangkèn andi' kasoghiyân Rp 24,75 triliun è taon 2022.Triyono, Agus (2022-06-12). "Bambang Sutantio Bermodal Rp 150 Juta Kini Berharta Rp 24 T". CNNIndonesia. Èaksès tangghâl 20-01-2026

Cisarua Mountain Dairy sè èpaddhek Bambang Sutantio taon 2006 suksès dhâddhi perusahaan tabukka' tangghâl 6 Dèsèmber 2021. Samangkèn, Cimory dhâddhi induk perusahaan sè anḍi' tello' ana' perusahaan, panèka PT Macroprima Panganutama, PT Macrosentra Niagaboga, bân PT Java Egg Specialities."Prospektus IPO Cimory Mountain Dairy". IDX. https://www.idx.co.id/media/10441/45_cmry-prospektus-ipo-2021.pdf Èaksès tangghâl 20-01-2026

È taon 2017, Cimory suksès nebbhus pasar Tiongkok bân Vietnam, tor è taon 2021 ampon anḍi' tello' pabrik sè abâddhâi susu ḍâri 18 koperasi tokang terna' susu sapè.Laras, Arlina (2022-10-31). "Kenalan dengan Bambang Sutantio, Pemilik Cimory Group, Mantan Sales Engineer". Bisnis. Èaksès tangghâl 20-01-2026

 Pendidikan 
Bambang Sutantio panèka lulusan Technical University of Berlin jurusan Tèknologi Pangan taon 1984.

 Awwâl Karir 
Saellana kuliyah è Bèrlin, Bambang Sutantio tor alako ghu-ongghu mènangka sales engineer perusahaan pakakas industri ḍâri Jèrman anyama Fuehrmeister.

Bambang Sutantio terros amolaè arintis usaha kalabân maddhek perusahaan pangola'an dhâghing anyama PT Macroprima Panganutama è taon 1993. Kennengngan usahana panèka garasi roma bân rèstoran anḍi'na kalowarghâna, kalabân modal ènjheman ḍâri bank Rp 150 juta bânnya'na. Taon 1999, Macroprima pas aproduksi sosis kalabân mèrek Kanzler, sè aropa'aghi sosis khas Jèrman, hasèl temmowanna Bambang Sutantio bân Hans Reusch.

Macroprima sè èrintis Bambang Sutantio terros akembhâng. Tangghâl 2 Sèptèmber 2004, Bambang Sutantio asareng Theodorus Cornelis Johannes Swart, maddhek Cisarua Mountain Dairy, sè Bambang nyettor modal Rp 1.123.200.000 bân Theodorus Rp 748.800.000 otabâ paḍâ bân porsi sè èka'anḍi' 60:40. Ghâbây parsadiyâ'ân susu, Cisarua Mountain Dairy alako abhâreng Koperasi Produsèn Susu Giri Tani, kalabân neptepaghi standar susu sè bhâghus. Cimory terros dhâddhi induk usaha ḍâri PT Macroprima Panganutama, PT Macrosentra Niagaboga sè ngurussi distribusi bân ajhuwâl ḍâri Cimory Mountain Dairy, bân PT Java Egg Specialities (2006), sè aropa'aghi perusahaan partama è Indonèsia sè aproduksi tellor èncèr pasteurisasi. Cimory jhughân anḍi' kennengngan èdukasi wisata è Jhâlân Rajâ Puncak KM 77 Cisarua.

 Pangarghâ'ân 

 EY Entrepreneurs of the Year 2019 Indonèsia

 Sombher-sombher